மாபொரும் யானை படுத்திருப்பதைப்போன்ற அமைப்புடன் (Ayers Rock,Ulura national Park, Australia) சூரியனின் ஒளிக்கரங்களால் பொன்னிறமாகிறது.அதன் முதுகில் நீளவாக்கில் கோடுகள் காற்றினால் ஏற்பட்டிருக்கும் என எண்ணும்போதே kakadu national park,Australia வின் குகை ஓவியங்கள் நம்மை ஆச்சர்யத்தில் ஆழ்த்துகின்றன.Al Aukre,kayapo village ,Brazil பழங்குடியின மக்களின் முக ஒப்பனை மற்றும் நிர்வாண சிறுவர் சிறுமியர் வண்ண வண்ண நூல்களை கொத்தாக கழுத்தினில் அணிந்துகொண்டு கேமிராவை பார்த்தபடி நிற்கின்றனார். வீட்டின் முற்றத்தில் முதியவர் குழு ஒன்று கைவினைபொருட்களை தயாரிக்கிறது.பாரம்பரிய உடை மற்றும் ஆபரணங்களுடன் அவர்களது நடனம் குறைந்த கேமிரா வேகத்தில் காண்பிக்கப்படுகிறது, பின்னணி இசையும் கூடவே நடனமாடுகிறது..Kayapo பழங்குடியின மக்கள் அரைநிர்வாணமாய் வரிசையில் நடந்து செவ்வது ஒழுங்கான அதிர்வுடன் நடக்கும் ராணுவ வீரர்களின் நடையை ஒத்திருக்கிறது.பருத்த முலை அசைந்தபடி ஆடும் அவர்களின் பாரம்பரிய நடனம் இசையை ஒத்திருக்கிறது.